**BIKAINTEK 2018 JARRAIBIDEAK**

**Doktoregaiak kontratatzeko lerroa**

**ARAUBIDEA**

AGINDUA, 2018ko martxoaren 21ekoa, Ekonomiaren Garapeneko eta Azpiegituretako sailburuarena (EHAA 67. zk., 2018ko apirilaren 9koa).

**DIRU-LAGUNTZA ONARTZEA (9.1 art.)**

Diru-laguntza eman izanaren jakinarazpena jasotzen duen egunetik hasi eta hamabost eguneko epean, erakunde onuradunak diru-laguntzari esanbidez uko egiten ez badio, diru-laguntza onartutzat joko da.

**LAN-KONTRATUAK AURKEZTEA (35 art.)**

1.– Entitate onuradunek 15 egun balioduneko epea izango dute, laguntza emateko Ebazpenaren jakinarazpenetik aurrera, prestakuntzan dauden ikertzaileekin formalizatutako lan-kontratuak laguntza ematen duen organoan aurkezteko. Kontratuarekin batera, aurkeztu beharko da eskabideari dagokion urterako doktorego-programa batean matrikula formalizatu izanaren edo doktorego-programa batean onartua izanaren egiaztagiria, doktorego-programaren ardura duen unitateak edo, halakorik ez bada, dagokion unibertsitatearen legezko ordezkariak emandakoa.

2.– Kontratuak lau urte iraun beharko du gutxienez, laguntza kontatzen hasten den egunetik, 26.2 artikuluan xedatutakoaren arabera, eta lanaldi osokoa izan beharko du. Urteko ordainsari gordina 26.3 artikuluan aipatutakoa adinakoa edo handiagoa izango da. Kontratuan Ekonomiaren Garapen eta Azpiegitura Sailaren industria-doktoratuentzako laguntzen baterako finantzaketa aipatu beharko da.

3.– Deialdi honen babespean kontratatzen diren ikertzaileek 20 egun balioduneko gehieneko epean hasi beharko dute dagokien zentroan, laguntza ematen duen Ebazpena jakinarazten denetik zenbatzen hasita, eta betiere enpresarekin adostuta. Hasteko data zehatza kontratuetan islatu beharko da, baina horrek ez du eraginik izango haiek formalizatzeko eta organo eskudunari aurkezteko epean.

**EGIKARITZE EPEA (26.2 art.)**

Diru-laguntza jasotzen duten kontratuek **lau urteko iraupena** izango dute, prestakuntzan dagoen ikertzaile kontratatua entitate kontratatzailean lanean hasten denetik zenbatzen hasita.

**ENTITATE ONURADUNEN BETEBEHARRAK (8, 9 eta 29 art.)**

8., 9. eta 29. artikuluetan xedatutako baldintza eta betebeharrak betetzea.

**JUSTIFIKAZIO EPEA (36 art.)**

Urte bakoitza amaitu eta hurrengo bi hilabetetan aurkeztu beharko dira justifikazio-agiriak.

**JUSTIFIKAZIO BAKOITZEAN AURKEZTU BEHAR DEN DOKUMENTAZIOA (36 art.)**

1. Bikaintek 2018 (doktoregaiak kontratatzeko lerroa) **ordainketa-eskabidea**, I ERANSKINA. Ondorengo estekan ageri den “zuritze jarraibideak” atalean jaitsi daiteke: <http://www.euskadi.eus/eusko-jaurlaritza/-/diru_laguntza/2018/bikaintek-2018/>
2. **Jarduketa zientifiko-teknikokoari buruzko memoria**, laguntza ematerakoan ezarritako baldintzak betetzen direla egiaztatzekoa. Hauek jaso beharko ditu:
   1. **Ikerketa-plana**.
   2. Kontratatutako pertsonak ebaluazio-aldian egin dituen ikerketa-jardueren eta lortutako emaitzen dokumentua.
      1. **Ordu-partea** aurkeztu. Eredu-gida, ondorengo estekan ageri den “zuritze jarraibideak” atalean jaitsi daiteke:

<http://www.euskadi.eus/eusko-jaurlaritza/-/diru_laguntza/2018/bikaintek-2018/>

Proiektu-arduradunak eta kontratatu den pertsonak sinatu beharko dute dokumentu hori.

* 1. Bilatzen ziren **emaitzak lortu diren**.
  2. Lanaren emaitzak argitaratu egin badira, **argitalpen** horiek aipatuko dira.
  3. Lanaren ondoriozko **patenterik** egonez gero, dokumentatu egingo dira.

1. **Memoria ekonomikoa,** egindako jardueren kostua frogatzen duena, honakoez osatua:
   1. Eskabidean jasotzen den **doktorego-programan** **urteko matrikula formalizatu izanaren egiaztagiria**.
   2. **Lan-kontratu** eguneratuaren kopia.
   3. **Erantzukizunpeko adierazpena**, proiektu-arduradunak eta kontratatu den pertsonak sinatuta. Bertan, hau zehaztu beharko da:
      1. Ikertzaileak jasotzen duen ordainsaria, kostu gordina eta enpresaren kargurako gizarte-aseguruak banakatuta. Kuotek hobariak badituzte, Gizarte Segurantzaren nahiz enpresaren egiaztagiria aurkeztuko da. Bertan, hau adierazi beharko da:
         1. Urteko hobariaren ehunekoa
         2. Urteko guztizko kuotak (hobaririk gabe)
         3. Hobaria duten urteko kuotak
         4. Likidatu behar diren urteko kuotak
      2. Gutxieneko kontratu-loturaren konpromisoa enpresaren eta kontratatutako langilearen artean.
      3. Laguntza jaso duen jarduera finantzatzeko jaso diren beste laguntzak edo diru-sarrerak, haien zenbatekoa eta jatorria adierazita.
      4. Egonaldiei lotuta egin diren bidaia- eta ostatu-gastuak.
   4. Kontratatutakoaren azken **10T** agiria.
   5. Justifikatu beharreko aldiko, kontratatutako langilearen **azken bi nominak** eta horien ordainketa-ziurtagiriak.
   6. Justifikazio aldiko Gizarte Segurantzako azken **bi RNT agiriak** (langileen izenen zerrenda).
   7. Justifikazio aldiko azken **bi RLC agiriak** (kotizazioko likidazioaren ordainagiria) eta eta horien ordainketa-ziurtagiriak.
   8. Egonaldiei lotuta egin diren **bidaia- eta ostatu-gastuen egiaztagiriak**.

Erakunde onuradunak Teknologia eta Estrategia Zuzendaritzaren esku jarriko du datuak egiaztatzeko beharrezkoa den dokumentazio guztia, laguntzak ordaindu aurretik eta dokumentazio hori eskatu eta gero.

Ekonomiaren Garapen eta Azpiegituretako sailburuaren martxoaren 21eko Aginduaren 12.2. artikuluan xedatzen denaren arabera, Agindu honetan jasotzen diren kudeaketa guztiak bitarteko elektronikoen bidez egingo dira, Administrazio Publikoen Administrazio Prozedura Erkidearen 39/2015 Legearen 14.2 artikuluaren arabera.

Dokumentazioa ezarri den epean aurkeztu ezean, ez-betetzearen espedientea hasi ahalko da. Bertan, entzuteko izapidea egingo zaio entitate interesdunari, eta, hala badagokio, laguntzarako eskubidea galdu dela adieraziko du eskudun organoak, ebazpen baten bidez. Gainera, egokia bada, jaso den laguntza eta horri dagozkion legezko interesak itzultzeko betebeharra ezarriko da.